கேள்வி: சௌரிந்திர மோகன் தாகூர் பற்றி தகவல் சொல்.
பதில்: ராஜா சௌரிந்திர மோகன் தாகூர் அல்லது சௌரிந்திரோ மோகன் தாகூர் (Raja Sourindra Mohun Tagore or Sourindro Mohun Tagore) (1840 - 1914 சூன் 5) இந்தியத் துணைக்கண்டம் வங்காளம் பகுதியிலிருந்து இரவீந்திரநாத் தாகூர் உருவாக்கிய ஒரு உயர் வர்க்க குடும்பத்திலிருந்து வந்த ஒரு வங்காள இசைக்கலைஞராவார். இவர் இந்திய மற்றும் மேற்கத்திய இசைக் கோட்பாட்டைப் படித்தார். மேலும் இந்தத் தலைப்புகளில் விரிவாக வெளியிட்டார். இவர் வங்காள இசைப்பள்ளி மற்றும் வங்காள இசை அகாதமி ஆகியவற்றை நிறுவினார். பிரிட்டிசு இராச்சியத்தின் தீவிர ஆதரவாளர்களுக்கும், இந்தியாவில் உள்ள அதன் முகவர்களுக்கும், பிரித்தானிய நாட்டுப்பண் இந்திய இசைக்கு ஏற்ப இசையமைக்க நியமிக்கப்பட்டார்.
கேள்வி: சௌரிந்திர மோகன் தாகூர் - சுயசரிதை பற்றி விளக்கவும்.
பதில்: இவர், தாகூர் குடும்பத்தின் பாதுரியகட்டா கிளையைச் சேர்ந்த ஹர குமாரின் மகனும், ஜதிந்திரமோகன் தாகூர் தம்பியும் ஆவார். இவரது குடும்பத்திற்கு மேற்கு வங்காளத்தின் நதியா மாவட்டம் ஹூக்லி ஆறு அருகேயுள்ள பிளாசி மற்றும் புனித யாத்திரைத் தளமான சாகர் தீவு உள்ளிட்ட இடங்களில் பெருமளவில் நிலங்கள் இருந்தன. கொல்கத்தாவில் உள்ள ஐரோப்பிய மாதிரியான மாநிலப் பல்கலைக்கழகம், கொல்கத்தா படித்த இவர், இந்திய மற்றும் மேற்கத்திய இசையில் ஆர்வம் காட்டினார். இவர் தனது பதினைந்து வயதில் இசை குறித்த புத்தகத்தை வெளியிட்டார். இந்திய இசைக்கான இசைக் குறியீட்டு முறையை உருவாக்கி, கொல்கத்தாவில் முதல் இந்திய இசை இசைக்குழுவை அமைத்தார். இவர் இந்தியாவில் இருந்து இசைக்கருவிகள் சேகரித்தா. மேலும் பலவற்றை உலகம் முழுவதும் உள்ள அருங்காட்சியகங்களுக்கு நன்கொடையாக வழங்கினார். பிலடெல்பியா (1875) மற்றும் ஆக்சுபோர்டு (1895) ஆகியவற்றிடமிருந்து கௌரவ இசை முனைவர் பட்டமும் பெற்றார்.